Publication: Magyar Közlöny
Issue: MK-2000-38 (Year: 2000, Number: 38)
Era: 1990-2004
Section: 2. hozzájárul a Magyar Köztársaság 2000. évi költségvetéséről szóló 1999. évi CXXV. törvény 6. §-ának (10) bekezdése alapján ahhoz, hogy a törvény 10. melléklete
Paragraph Index: 402

1. Az OMT megtárgyalta az Országgyűlés Emberi jogi, kisebbségi és vallásügyi bizottságának indítványát az eltérő életkorban öregségi nyugdíjjogosultságot szerző nők és férfiak esélyegyenlőségének megteremtésére irányuló jogszabály-módosításokra. A kormányzati oldal a bizottság indítványát — az EU csatlakozás érdekében megfogalmazott kormányzati kötelezettségekkel összhangban — támogatta. A munkavállalói oldal az indítvány céljaival és a jogszabály-módosítási javaslatokkal egyetértett. A munkaadói oldal a jogbiztonság szempontjából aggályosnak tartotta a Munka Törvénykönyvének újbóli módosítását. A munkáltatói rendes felmondás körében a védelem időtartamának meghosszabbítását nem támogatta. Kérte, hogy a munkaadói oldal szakmai kifogásait a beterjesztett bizottsági indítvány parlamenti tárgyalása során a Kormány ismertesse.

Source: https://magyarkozlony.hu/hivatalos-lapok/1d19a337be201653d776f465ba225e9f5d326de9/dokumentumok/c38961d69b19bd481cf487fee8d0e77521306ae8/letoltes